google/wiki40b huggingface dataset:
Transafrikansk hovedveinett

Transafrikansk veinett er et nettverk av internasjonalt viktige hovedveier i Afrika som blir utviklet og vedlikeholdt av Den afrikanske union, FN-organet UNECA og Afrikabanken. Veinettets totale lengde er bortimot 60 000 km, omtrent halvparten er asfaltert.
Hensikten med veinettet er å knytte sammen Nord-Afrika, Vest-Afrika, Sentral-Afrika, Øst-Afrika og det sørlige Afrika for å fremme handel og vekst. Fremdelse mangler mange viktige forbindelser, og det er egentlig bare det sørlige Afrika og Østafrika som har ordentlige forbindelser.
Kontraktsgruva

Kontraktsgruva er ei kullgruve som går innover i Grønfjordfjellet (547 moh) fra vest, like over Larvika) og Grønfjorden, i Nordenskiöld Land, Spitsbergen. Gruva ligger sørvest for selve Grønfjordfjellet og vest for Brattdalen. Fjellene i øst er bratte.
Den såkalte Kontraktsgruva er fra tidlig 1900-tall. Kullfeltene her ble annektert av et selskap dannet av Christian Anker, men i 1916 ble alt overtatt av Store norske Spitsbergen kulkompani.
Kontraktsgruva går inn i Grønfjordfjellet fra vest, ved enden av veien fra Barentsburg i nord. Et viftehus er lavereliggende (nord), og noen andre anlegg ligger høyereliggende (sør). Kontraktsgruvas inngang over Larvika ligger vendt sørøstover mot Grøndalen.
Kulturminnene er alle fra første kvartal av 1900-tallet.
Vasilij Ulrikh

Bakgrunn

Hans far var en latvisk revolusjonær av tysk avstamning, og hans mor var en russisk adelskvinne. På grunn av deres åpenbare engasjement i revolusjonær aktivitet ble hele familien dømt til fem års intern eksil i nærheten av Irkutsk i Sibir.
I 1910 begynte Ulrikh et studium ved Riga Polytekniske institutt og derfra ble han ble uteksaminert i 1914, like før utbruddet av den første verdenskrig da han ble sendt til fronten som russisk offiser der han deltok i flere harde kamper.

Sovjettiden

Etter bolsjevikenes revolusjon i 1917 sikret Lev Trotskij seg ham for Tsjekaen. Ulrikh gjorde etterhvert tjeneste i en rekke militærtribunaler, og ble lagt merke til av Josef Stalin. Stalin satte åpenbart pris på hans embedsførsel og på hans karge og lakoniske språkbruk i rapportene han avgav om disse domstolenes virksomhet.
I 1926 ble Ulrikh valgt til formann i militærkollegium i Sovjetunionens Høyesterett. Det var i denne stillingen at Ulrikh ble overlevert forskjellige forhåndsbestemte rettsslutninger under den store terroren med store utrenskninger.  Ulrikh dømte således for eksempel Grigorij Zinovjev (henrettet 1936), Lev Kamenev (henrettet 1936), Mikhail Tukhatsjevskij (henrettet 1937) Nikolaj Bukharin (henrettet 1938), og Nikolaj Jezjov (henrettet 1940) og Konstantin Rodzajevskij (henrettet 1946). 
Han overvar henrettelsene av mange av disse menn, og av og til var det han personlig som foretok henrettelsene: Det gjaldt for eksempel henrettelsen av Jan Karlovitsj Berzin, som hadde vært leder av etterretningsdirektoratet for Den røde armé, senere kalt GRU, som ble henrettet 29. juli 1938.
Under den store fedrelandskrigen (andre verdenskrig) fortsatte Ulrikh å felle dødsdommer over folk anklaget for sabotasje eller defaitisme. Han var også hoveddommer i rettssaken mot de seksten (Процесс шестнадцати) ledere av Den polske hemmelige stat og Armia Krajowa i 1945.
Etter krigslutt presiderte Ulrikh over en rekke rettssaker under den såkalte zjdanovsjtsjina, en politisk kulturell kampanje.
I 1948 ble en rekke ledende dommere, deriblant Ulrikh, entlediget fra sine stillinger da dewt ble tatt et oppgjør mot det som var ment å røske opp i alvorlige problemer i rettssystemet, forklart dels som korrupsjon og dels som politiske feil. Ulrikh fikk nye oppgaver som istruktør ved  Det militære juridiske akademi. 
Mange av de skyldige mennesker ham dømte døden som ble posthumt rehabilitert flere år senere. 
Ulrikh døde av hjerteinfarkt 7. mai 1951, og ble gravlagt på Novodjevitsjigravlunden i Moskva.
Kaskaskia River

Kaskaskia River (den engelske stavemåte; på fransk ble angivelig også Cascasquia brukt) er ei elv som renner nord-sør i sentrale og sørlige strøk av delstaten Illinois, i USA. Den er ei stor sideelv til Mississippi River, og er rundt 515 km lang. Vassdragets totale nedslagsfelt er på 14 950 km².
Elva har sitt navn etter Kaskaskia-klanen av indianerstammen Illiniwek, som de tidlige franske jesuittiske katolske misjonærer kom i kontakt med,. Et eldre alternativt navn for elven er Okaw River som fortsatt går igjen i noen stedsnavn, som Okawville, og om en vikrtig sideelv. West Okaw River.
Vassdraget er betydelig utbygd, som ledd i flomsikringen i Mississippi-bassenget. Shelbyville Lake dannes her av Shelbyville-demningen, som dog ikke har kraftproduksjon.
Fort Kaskaskia lå nær elvemunningen, i Randolph County.
Cyclocranium

Utseende

En liten, blank, mørkbrun, maurlignende trebukk. Antennene er litt kortere enn kroppen, det innerste leddet krumt. Hodet er rundt, litt bredere enn pronotum, som er ganske lite, omtrent så langt som bredt, sekskantet med en butt tann midt på hver sidekant. Dekkvingene er timeglass-formede, tydelig innbuktede i midten, rødbrune ved roten og mørke i spissen. Beina er nokså kraftige med klubbeformede lår.

Utbredelse

Arten forekommer i Australia (Victoria).
Sunnfjord Folkehøgskule

Studietilbud

Skolen tilbyr hvert år flere forskjellige linjer innenfor volleyball, friluftsliv, foto, globale temaer, idrett og dans. En oppdatert oversikt over årets linjetilbud er tilgjengelig på skolens nettsider.
Videre tilbyr skolen forskjellige valgfag og har også fellesfag på timeplanen.

Historie

Skolen ble etablert i 1902 i form av en ungdomsskole i Naustdal med Ungdomsvennernes Foreining som eier. I 1910 overtok Sunnfjord indremisjon skolen og den ble flyttet til Solvang i Førde og gjort om til en folkehøgskole.

Andre tilbud

Sunnfjord Folkehøgskule tilbyr også overnatting, kurs, reiser, konferanser, stevne, catering og lokaler, minibussutleie og dagsturer. Se egen nettside for Førde Vandrarheim.
Kodokan no Shitenno

Hjalp sporten

Kodokan no Shitenno var i stor grad en medvirkende årsak til at kodokan judo etterhvert vant ære og respekt over hele Japan. Ikke bare var de dyktige judoutøvere, men de var også ærlige og respekterte menn – et ideal Jigoro Kano ønsket skulle være en sentral del av judo, eller rettere sagt et resultat av judotreningen.
Nesten daglig mottok Jigoro Kano utfordringer i sin dojo i Kojimachi i Fujimicho-delen av Tokyo. I 1883 hadde Kano sluttet å delta aktivt i kamper mot de som kom til Fujimicho dojo for å teste sine ferdigheter mot den store mesteren. Han overlot denne oppgaven til sine elever, og sine Shitenno, som villig vekk feide mattene med utfordrerne.
Kudymkar

Kudymkar (russisk: Куды́мкар) er en by i Perm kraj i Russland. Den ligger 150 km nordvest for Perm. Innbyggertall: 31 914 (folketelling 2002), 33 451 (folketelling 1989).
Kudymkar ble grunnlagt på 1500-tallet.
Serra da Capivara

Serra da Capivara er en nasjonalpark sørvest i delstaten Piauí i Brasil.
Området er rikt på hellerisninger og hulemalerier som ble oppdaget på 1960-tallet. Nasjonalparken ble oppført på UNESCOs liste over verdens kulturarv i 1991. Utgravninger viser at det var bosetninger i området for 25 000 år siden. Dette funnet står i kontrast til den aksepterte teorien om at det amerikanske kontinent ble bosatt av nomader som kom over Beringstredet for 12 000 år siden.
Richie Porte

Amatørkarriere

Porte begynte å sykle i en alder av 21. Da kom han fra en triathlon bakgrunn, der han hadde konkurrert siden 2001. Porte kjørte for Team UniSA-Australia i rittet Tour Down Under og endte opp på niendeplass sammenlagt.
Daman (distrikt i India)

Demografi

Ved folketellingen i 2011 var det 190 855 innbyggere i distriktet, mot 113 989 i 2001. Den urbane befolkningen utgjør 83,10 % av befolkningen.
Barn i alderen 0 til 6 år utgjorde 10,24 % ved folketellingen i 2011 mot 11,43 % i 2001. Antallet jenter i den alderen per tusen gutter var 905 i 2011 mot 907 i 2001.
Tahiridene

Tahirid-dynastiet hersket over den nordøstlige persiske regionen Khorasan mellom 821–873. Hovedstaden til tahiridene var Neyshabur. Selv om de teoretisk sett var undersåtter av abbasid-kalifatet i Bagdad, var tahiridene i praksis uavhengige. Dynastiet ble grunnlagt av Tahir ibn Husayn, en ledende general i tjeneste for abbaside-kalifen al-Ma'mun. Tahiridenes militære seiere ble belønnet med landgaver i det østlige Persia, som etterpå ble utvidet av hans etterfølgere så langt som til grensen til India. Tahiridene ble kastet i 873 av saffaridene, som annekterte Khorasan til deres eget imperium i det østlige Persia.
Burlington kraftverk

(PSEG) Burlington kraftverk  er et varmekraftverk i Burlington County i New Jersey, USA. Anlegget har en installert produksjonskapasitet på 595 MW, fordelt på 4 turbiner for gasskraft på 61 MW hver (2000), og 9 turbiner for oljekraft a 42 MW hver (1972). Operatør er energiselskapet PSEG Fossil LLC. 
Kraftverket stod ferdig utbygd i 1972 og utvidet i 2000. Brenselkilden er naturgass og fyringsolje.
Anarkokapitalisme

Anarkokapitalisme er en retning innenfor anarkismen (blir ofte referert til som markedsanarkisme, frimarkedsanarkisme, anarkoliberalisme) og er en libertariansk ideologi som fremmer et samfunn uten en stat, til fordel for et samfunn med individuell selveierrett i et fritt marked. I et anarkokapitalistisk samfunn vil alle tjenester være levert av konkurrerende organisasjoner, som leverer tjenester for lov og orden, domstoler og andre områder av sikkerhet for samfunnet. Disse finansieres gjennom normale markedsmekanismer, i motsetning til bruk av skatt. Personlige og økonomiske aktiviteter vil bli regulert av privat lov og ikke gjennom politikk. Valg av domstol bestemmer hvilke lover som skal gjelde i en konkret rettssak.
Betegnelsen kommer fra den libertarianske filosofen Murray Rothbard.
Libertarianske forskere og frimarkedsentusiaster har ofte pekt på den islandske fristaten (930-1262) som et positivt eksempel på et samfunn som fungerte godt med liten eller ingen statlig kontroll. Noen anarkokapitalister har nevnt Somalias raskt voksende økonomi, etter diktator Mohammed Siad Barre sitt fall i 1991 og fram til den islamske militsens overtakelse av kontrollen i hovedstaden Mogadishu, som et eksempel på anarkokapitalisme i fremvekst.
Takane-demningen

Takane-demningen  er en demning med et vannkraftverk i elva Hida nær byen Takayama i prefekturet Gifu, i det sentrale Japan på Honshu. Installert effekt er om lag 340 MW, fordelt på fire turbiner. Høydeforskjellen (head) fra demningen til kraftverket er om lag 140 meter. Demningen er en buedam i betong. Anlegget eies av Chubu Electric Power Company.
Augustkveldvikler

Utseende

En middelsstor (vingespenn 16-21 millimeter) vikler. Forvingene er noe avrundede og svært variable i fargen. Grunnfargen kan være brunlig eller nesten hvit. Ofte er det en stor, hvit eller rødbrun flekk ved vingens bakkant. Bakvingen er blekt brunlig.

Levevis

Arten lever i skog og kratt. Larvene utvikler seg inne i sammenrullede blader av bjørk, hassel eller selje, av og til også andre busker og løvtrær. De voksne viklerne flyr i juli-august og kommer gjerne til lys.

Utbredelse

Den er utbredt over hele Europa (inkludert Island) bortsett fra Balkan og Ukraina. Den finnes også i det nordlige Asia og i Nord-Amerika. I Norge finnes den over hele landet.
Stor-Serbia

Stor-Serbia (serbisk: Велика Србија/Velika Srbija) er en betegnelse brukt av serbiske nasjonalister på et utvidet Serbia, som omfatter deler av nabolandene, også områder hvor serberne bare utgjør en minoritet. Under Slobodan Milošević, som senere ble tiltalt for krigsforbrytelser og forbrytelser mot menneskeheten, forsøkte serbiske myndigheter å skape et Stor-Serbia gjennom kriger mot nabolandene.
Den stygge andungen

Den stygge andungen (dansk: Den grimme ælling) er et eventyr skrevet av H.C. Andersen. 
Eventyret ble offentliggjort den 11. november 1843 og kom ut som en del av hans eventyrsamling Nye Eventyr. Første Bind. Første Samling.
Det er blant hans mest kjente eventyr.

Handling

I eventyret følges en svaneunge som blir klekket ut i en andegård ved en herregård. I første del av historien vet hverken svaneungen selv eller de andre dyrene i omgivelsene at den ikke er en and 
og på grunn av dens annerledes utseendende behandles svaneungen dårlig.
Noen ender sier «ham [svaneungen] ville vi ikke tåle», at «han er for stor og for aparte», «så skal han nøfles» og andre omtaler svaneungen som «inderlig styg» og «fæle spektakel».
Svaneungen blir bitt, dyttet, gjort narr av, slått og sparket av forskjellige.
Først til slutt i eventyret avslører H.C. Andersen overfor førstegangsleseren at «den stygge andungen» er en svaneunge. 
Det skjer hvor svaneungen selv oppdager sin egen identitet, da den nærmer seg noen andre svaner og tror den vil bli drept. Den bøyer hodet og ser sitt eget speilbilde i vannet.

Figurteater (Norge)

I Norge hadde dukketeatret ved Folketeatret i Oslo den 14. februar 1954 premiere på stykket «Den vesle andungen», basert på H.C. Andersens fortelling. Dramatiseringen var ved Birgit Strøm, som også var dukkefører sammen med Julian Strøm og Kjell Gamsjø. Willie Nordrå var både dukkemaker og regissør. Stykket var tonesatt av Sverre Bergh.
Ulster

Historie

I det 17. århundre var Ulster den siste del av Irland hvor gæliske styrker sto imot engelskmennene. Etter at irene ble beseiret i slaget ved Kinsale i 1601, og senere ved Mountjoy og Dunboy slott, kunne Elisabeth I av England legge hele Irland under den engelske kronen. 
I 1921, da Den irske fristaten ble opprettet, ble mesteparten av Ulster skilt ut som en del av Det forente kongerike Storbritannia og Nord-Irland.
Maraton-NM på skøyter 1993

Kvinner senior

Ingen løpere påmeldt, Norgesmesterskapet avlyst.
Brødrene Løvehjerte (film)

Handling

De to brødrene Jonatan og Skorpan lever under stor fattigdom i Sverige på 1800-tallet. Den yngst av dem, Skorpan, er alvorlig syk av og vet han skal dø om kort tid. Jonatan trøster ham og forteller ham hva som skjer etter døden; om landet Nangijala, et spennende eventyrland fra sagatiden. Noe senere begynner det å brenne i huset de bor. Jonatan redder Skorpan ved å ta ham på rygge og hoppe ut vinduet. Skorpan overlever, men hans bror omkommer. Skorpan undrer seg om Jonatan nå er i Nangijala, eller om det bare var et påfunn. Men plutselig dukker en hvit due opp med et buskap fra Jonatan. Etter kort tid dør Skorpan og møter igjen Jonatan i drømmelandet Nangijala. De bor i Kirsebærdalen, et sted hvor de kan fiske, bade, ri på hester og bare være lykkelige. Men det skal vise seg at den onde ridderen Tengil og dragen hans Katla har andre planer, der de sprer frykt og truer befolkningen. Jonatan vil ta opp kampen mot Tengil og Skorpan vil være med.
Fortellingen sees gjennom Skorpans øyne.
SVT 24

1999-2003: SVT 24

15. mars 1999 klokken 13.15 startet SVT 24 sine sendinger gjennom en samsending mellom SVT 24 og SVT2. Den første sendingen ble ledet av Olof Engvall og bestod av en nyhetsoppdatering. Deretter ble kanalen innviet med at Sam Nilsson klipte et band. Også redaktsjonssjef Lena Lundkvist medvirket. Navnet var en direkte kopi av BBC som flere år tidligere hadde valgt å kalle sin nyhetskanal BBC News 24. Kanalen ble også inspirert av CNN som i slutten på 1970-tallet startet verdens første døgnet rundt-sendende nyhetskanal.

2003-2007: 24

24. februar 2003 ble det lansert en ny kanal som en fortsettelse av SVT 24, men med nytt navn, 24. Da fikk kanalen en bredere programprofil, som inkluderte blant annet sportssendinger.
SLI

Scalable Link Interface (SLI) er Nvidias løsning for å koble to eller flere grafikkort sammen, slik at de jobber sammen som ett kraftigere kort. SLI er et verktøy for parallell behandling av datamaskin-grafikk, som er skapt for å øke tilgjengelig datakraft, spesielt myntet på gamere og andre med stort behov for ytelse.
Kortene må for øvrig kobles sammen med en såkalt SLI-bro. Quad SLI (4x GPU ) er det meste man kan oppnå, dette er en driverlimitasjon fra Nvidia.

SLI i ett kort

Et eksempel på enkeltkort med to GPU-er koblet sammen i SLI, er Nvidias GTX690. Dette gir nesten fordoblet ytelse sammenlignet med samme modell (GTX 680) med en kjerne. Dersom man kobler sammen to GTX 690 får man Quad SLI, men det finnes få som har bruk for slik grafikk-ytelse, og skalerer heller ikke spesielt godt sammenlignet med standard SLI.

Konkurrenten

Mens Nvidia har utviklet SLI, bruker den største konkurrenten, AMD, det lignende CrossfireX.
Platynocheilinae

Utseende

Små (ca. 2 millimeter), blått metalliske snyltevepser. Antennene er kenbøyde og ikke svært lange. Beina er tynne, delvis gulaktige. Vingene er velutviklede, kan ha en mørk forkant (costa).

Utbredelse

Gruppen er utbredt i Holarktis.
Hans-Joachim von Merkatz

Bakgrunn og utdannelse

Han ble født i en adelig prøyssisk familie. Etter landbruksvitenskapelig lære og abitur (artium) studerte han jus og økonomi, og tok 1931 den første juridiske statseksamen. Han tok den juridiske doktorgrad i 1934 ved universitetet i Jena med avhandlingen Politische Entwicklung und rechtliche Gestaltung der Ministerverantwortlichkeit. Året etter ble han referent ved Kaiser-Wilhelm-Institut für ausländisches öffentliches Recht und Völkerrecht i Berlin. Deretter var han frem til krigsslutt generalsekretær for det ibero-amerikanske institutt i Berlin.
I 1966 ble han utnevnt til honorarprofessor ved Rheinische Friedrich-Wilhelms-Universität i Bonn.

Parti

Han begynte sin politiske karrière som sekretær for DP-fraksjonen i den niedersachsiske landdagen i 1947, og deltok i samtalene om en fusjon mellom DP og Nationaldemokratische Partei og Deutsche Konservative Partei - Deutsche Rechtspartei. I 1952 ble han medlem i sitt partis styre, og 1955 valgt til viseformann. Merkatz var en av DPs overbeviste monarkister. Han forlot partiet i 1960 og meldte seg inn i CDU samme år.

Parlamentsmedlem

Han var medlem av det tyske parlamentet mellom 1949 og 1969. Mellom 1953 og 1955 var han parlamentarisk leder for DP.
Mellom 16. juli 1952 og 19. mars 1958 var han medlem av Europaparlamentet.

Offentlige verv

Fra 1949 til 1952 var Merkatz statssekretær i departementet for forbindelser med Forbundsrådet. Den 8. juni 1955 ble han utnevnt til minister i samme departementet. Ved regjeringsendringen 16. oktober 1956 ble han dessuten justisminister, men trakk seg fra denne stillingen etter valget i 1957 den 29. oktober det året.
Mellom 1957 og 1962 representerte han den føderale regjeringen i Forbundsdagens eldsteråd.
Etter Theodor Oberländers avgang ble han 27. oktober 1960 minister for fordrevne, flyktninger og krigsskadede. Da FDP gjorde krav på denne ministerposten etter valget i 1961 måtte han gi avkall på stillingen.
13. desember 1962 trådte Merkatz ut av regjeringen etter regjeringssendringene i forbindelse med Spiegel-affæren. Mellom 1964 og 1968 representerte han Tyskland i UNESCOs eksekutive komité.
Merkatz engasjerte seg på 1950-tallet i den würzburgske folkerettsprofessoren Friedrich August Freiherr von der Heydtes Abendländische Aktion. I 1967 ble han valgt til etterfølger etter grev Richard Nikolaus von Coudenhove-Kalergi som president for Paneuropa-unionen. Han deltok også på mange arrangementer i regi av det erkekonservative Staats- und Wirtschaftspolitische Gesellschaft.
Wikipedia på fransk

Wikipedia på fransk ble startet i mars 2001, og er den tredje største online ensyklopedien når det gjelder antall publiserte artikler, rett etter Wikipedia på engelsk og Wikipedia på tysk. Mer enn 60 % av wikipedianerne kommer fra Frankrike. Resten er hovedsakelig fra Belgia, Canada og Sveits.
I slutten av 2007 hadde Wikipedia på fransk mer enn 600 000 artikler. I juni 2007 ble nesten 600 nye artikler opprettet hver dag.
Hugo IX av Lusignan

Hugo IX den brune av Lusignan (født 1163 eller 1168, død 5. november 1219) var sønnesønn av Hugo VIII av Lusignan. Hans far, også Hugo (født ca. 1141) var seigneur eller lensherre av Lusignan fra 1164. Han giftet seg med en kvinne kalt Orengarde en gang mellom 1162 og 1169, og som døde i 1169 og etterlot en ung sønn, Hugo IX. Han ble lensherre av Lusignan i 1172, og av Couhe og Chateau-Larcher på 1190-tallet, og greve av La Marche (som Hugo IV) ved ekteksap i 1203. Hugo IX døde på det femte korstog ved Damietta i Egypt den 5. november 1219.
Hugo IX er nevnt under pseudonymet «Maracdes» («Smaragd») i to dikt av trubaduren Gaucelm Faidit i henhold til oksitansk razó, en litterær prosa som forklarer omstendighetene rundt disse diktene.
SSP Group

Historie

Virksomheten ble etablert som en divisjon i SAS Group under navnet SAS Catering i 1961. Det ble senere omdøpt til Select Service Partner (SSP) og kjøpt opp av Compass Group i mai 1993 for 72 millioner euro. I 2006 ble virksomheten kjøpt opp av EQT Partners for 1,8 milliarder pund. I 2014 ble selskapet børsnotert.
Gangs of New York

Handling

Vi er i Five Points-kvarteret på Manhattan i 1846. En bandekrig mellom de innfødte og immigrantene som har vart i flere år er ved å nå sitt klimaks. De innfødtes leder William «Bill the Butcher» Cutting nærer et åpent hat overfor immigrantene. Lederen av immigrantenes bande «Dead Rabbits», Priest Vallon, har en ung sønn, Amsterdam. Bill og Priest møter med hver sin bande i et blodig oppgjør som ender med at Priest blir slått ihjel av Bill. Amsterdam tar kniven som ble brukt og løper vekk og begraver den. Han blir funnet og tatt til et barnehjem. 16 år senere forlater Amsterdam barnehjemmet. Når han vender tilbake til Five Points, møter han sin gamle venn Johnny. Johnny introduserer Amsterdam for Bill. Amsterdam møter flere av hans fars tidligere lojale menn, deriblant «Happy Jack» (Reilly) og McGloin (Gary Lewis), som nå er under Bills kontroll.
Amsterdam møter også Jenny Everdeane (Diaz), en lommetyv og Bills elskerinne. Amsterdam blir også involvert i Boss Tweeds semi-kriminelle imperium.
Fotball under Asialekene 2002

Fotball under Asialekene 2002. Fotball var en av flere sporter under Asialekene 2002 i Busan i Sør-Korea. Det var to turneringer, en for kvinner og en for menn. Iran vant herreturneringen og Nord-Korea vant dameturneringen.
Shirley Hughes

Liv

Hun vokste opp i en kjøpmannsfamilie, og tok utdannelse ved Art and Design Academy i Liverpool og ved the Ruskin i Oxford. Etter utdannelsen giftet hun seg med arkitekten John Vulliamy og bosatte seg i Notting Hill, London. Paret har tre barn. Datteren Clara Vulliamy er også barnebokillustratør.

Bøker

Som illustratør av andres tekster samarbeidet hun blant annet med Dorothy Edwards og Noel Streatfeild. 
Hennes første bok med egen tekst var Lucy and Tom's Day (1960); dette utviklet seg til en serie. Både Lucy and Tom-serien og den senere serien med bøkene om Alfie og hans lillesøster Annie Rose (1981–2002) har blitt beskrevet som hverdagshistorier fra forstadslivet i den øvre middelklassen, med sikker sans for barneperspektivet. Helpers (1975) beskriver opplevelsen av å ha barnevakt, mens Dogger (1977) handler om en tøyhund. Ella's Big Chance (2003) var en gjenfortelling av Askepott lagt til 1920-årene. Ved Greenaway-medaljens 50-årsjubileum i 2007 ble Dogger kåret til publikums favoritt blant vinnerbøkene gjennom tidene.
Hun ble tildelt Eleanor Farjeon Award i 1984, ble Officer av OBE i 1998 og fellow i Royal Society of Literature i 2000. 
På norsk finnes samleboka Alt om Albert (1998) med fire av Alfie-bøkene i.
Ganding

Ganding, av og til skrevet ganning, forstås i dag som (ondsinnede) trolldomskunster utført av samer. «Å gande» eller «å sette gand» betyr i moderne forstand å utøve trolldom, nærmere bestemt å kaste vondt over folk, helt abstrakt. Selv om ordet er norrønt, ser det ut til å ha blitt adoptert av samene allerede i høymiddelalderen.
BN Americas

Business News Americas (forkortet BN Americas) er et latinamerikansk mediehus med fokus på business- og finansnyheter. BN Americas utgir 12 bransjeutgivelser på både spansk og engelsk, og tilbyr i tillegg rapporter, rangeringer av selskaper, benchmarks og annen business intelligence.
Sektorene som dekkes med egne utgivelser er: Bank, elektrisk kraft, IT, telekommunikasjon, transport, forsikring, metaller, gruvedrift, olje og gass, petrokjemi, vannsektoren, og privatisering.